**Zavod Center za informiranja, sodelovanje in razvoj nevladnih organizacij**

Povšetova 37, 1000 Ljubljana,

ki ga zastopa Goran Forbici

ID za DDV: SI51717034

(v nadaljnjem besedilu »CNVOS«)

in

**……………………..**

ki ga zastopa ………………….

Davčna številka oz. ID za DDV: ...................

(v nadaljnjem besedilu »upravičenec«)

sklepata naslednjo

**Pogodbo o izvajanju akcije v okviru Programa Impact4values 2.0**

št. pogodbe \_\_\_\_\_\_\_\_\_\_\_\_\_\_\_\_\_\_\_

Uvodne določbe

**1. člen**

1 (1) CNVOS in upravičenec uvodoma ugotavljata:

* da se ta pogodba sklepa na podlagi Javni poziv za spodbujanje udeležbe na volitvah – Go out and vote! – podpora akcijam in kampanjam, ki spodbujajo ljudi, da glasujejo za obrambo vrednot EU, objavljenega na spletni strani <https://www.cnvos.si/impact4values/razpisi/> dne 5. 9. 2025 (v nadaljevanju »razpis«) ter sklepa upravnega odbora Programa Impact4values 2.0 z dne …………….. (v nadaljevanju »sklep«);
* da je razpis izvedel CNVOS, ki je bil izbran v postopku javnega razpisa Evropske izvajalske agencije za izobraževanje in kulturo (EACEA) – European Education and Culture Executive Agency (EACEA) in
* da bo upravičenec akcijo po tej pogodbi izvedel skupaj s partnerjem oziroma partnerji kot izhaja iz njegove prijave na javni razpis .

Posebni pogoji

**2. člen – Namen**

2 (1) Namen te pogodbe je ureditev pravic in obveznosti v zvezi z dodelitvijo sredstev Programa Imapact4values 2.0, za izvedbo akcijo z nazivom: **......................** (v nadaljnjem besedilu »akcija«) v skladu z navedbo nalog v Prilogi I.

2 (2) Upravičenec prejme sredstva za izvajanje akcije skladno z določili in pogoji razpisa, te pogodbe in prilog, ki so sestavni del pogodbe in za katere upravičenec izjavlja, da jih pozna ter se z njimi strinja.

2 (3) Upravičenec sprejema sredstva in se zavezuje, da za izvedbo akcije v celoti odgovarja sam.

2 (4) Upravičenec je dolžan razmerja s partnerji, ki sodelujejo pri izvajanju aktivnosti na podlagi te pogodbe, urediti s sklenitvijo ustrezne partnerske pogodbe

**3. člen – Trajanje akcije in rok izvedbe akcije**

3 (1) Pogodba stopi v veljavo z dnem podpisa vseh pogodbenih strank.

3 (2) Izvajanje akcije se bo pričelo ...............

3 (3) Obdobje izvajanja akcije je skladno s Prilogo I, traja do ............... in znaša **.......... mesecev.**

**4. člen – Financiranje akcije**

4 (1) Celotni upravičeni stroški akcije znašajo **........... EUR**.

4 (2) Znesek dotacije bo izplačan kot pavšal, za katerega 100% višino sredstev zagotavlja Program Impact4values 2.0.

**5. člen – Vmesno in končno poročanje ter plačila**

5 (1) Vmesno in končno poročilo mora upravičenec pripraviti in predložiti skupaj z zahtevki za plačilo v skladu s Prilogo II.

 Upravičenec prejme predplačilo v višini 90 % sredstev na podlagi zahtevka za predplačilo, ki

 ga posreduje CNVOS ob podpisu pogodbe.

 Upravičenec bo posredoval vmesno in končno poročilo skladno z naslednjo dinamiko:

|  |  |  |
| --- | --- | --- |
| Poročilo | Obdobje poročanja | Rok za predložitev poročila |
| Končno poročilo |  | *30 dni po zaključku akcije* |

Končni saldo sredstev se izplača upravičencu po tem, ko le-ta predloži svoje končno vsebinsko poročilo o izvedeni akciji in ga CNVOS odobri. CNVOS izda pisno potrdilo, da so bile naloge opravljene v skladu s to pogodbo.

5 (2) Dinamika plačila bo izvršena v skladu z določili Priloge II, in sicer:

* predplačilo v višini 90 % odobrenih sredstev, kar znaša **……… EUR,** v 14 dneh po podpisu pogodbe in prejemu zahtevka za izplačilo predplačila,
* končno plačilo v predvideni višini 10 % odobrenih sredstev, kar znaša **…………** **EUR,** po potrditvi končnega poročila, ki bo opravljeno v skladu s 5 (3) in 5 (4) točko te pogodbe.

5 (3) Skrbnik pogodbe lahko v celoti zavrne poročilo in zahteva ponovno dostavo poročila, če je poročilo v takšnem stanju, da ga ni mogoče pregledati oz. če vsebuje toliko odstopanj in napak, da bi dopolnitve terjale nesorazmerno veliko časa. Presoja o tem, ali bi dopolnitve terjale nesorazmerno veliko časa, je avtonomna in samostojna odločitev skrbnika.

5 (4) Podlaga za končno plačilo je priprava končnega poročila. Upravičenec predloži končno poročilo o opravljenem delu v 30 dneh po zaključku akcije. CNVOS končno poročilo pregleda in pozove upravičenca k morebitnim dopolnitvam. Le-ta dopolnitve dostavi v roku 10 delovnih dni. Po prejemu ustrezno dopolnjenega končnega poročila CNVOS upravičencu pošlje končno obvestilo o pregledu poročila in izplačilo. Upravičenec mora podpisan zahtevek v roku 14 dni posredovati skrbniku, ki ga pregleda in pošlje v izplačilo.

5 (5) Vsa izplačila, razen predplačila ali izrednega vmesnega plačila, bodo opravljena na podlagi ocene napredka akcije oz. napredka pri doseganju rezultatov (Priloga I). V primeru, da bo napredek manjši od pričakovanj, za kar pa ne bo objektivnih razlogov, in bo CNVOS presodil, da so rezultati ogroženi, se lahko izplačila zmanjša v skladu s 7. členom te pogodbe.

5 (6) Vsa plačila po tej pogodbi bodo izvršena na naslednji bančni račun:

št. transakcijskega računa*:* ………………, naziv banke:………………….., imetnik računa: …………………..

**6. člen – Obveznosti upravičenca**

6 (1) Upravičenec se zavezuje, da bo akcije izvedel tako, da bo dosegel rezultate zapisane v Prilogi I.

6(2) Upravičenec bo predhodno pisno obvestil CNVOS o vsaki večji vsebinski in časovni spremembi akcije. Vsebinske spremembe so mogoče pod pogojem, da ne spreminjajo prvotnega namena akcije. V primeru večjih sprememb akcije mora o tem upravičenec pisno obvestiti CNVOS. V primeru odobritve sprememb se sklene dodatek k pogodbi. Kot večje spremembe se štejejo zlasti:

* zamenjava partnerjev v akcije,
* odstopanja pri doseganju vrednosti učinkov in rezultatov, ki presegajo 15 % načrtovane vrednosti,
* druge večje vsebinske spremembe, ki lahko vplivajo na doseganje ciljev in rezultatov akcije.

6 (3) Upravičenec bo CNVOS do 31. 12. 2035 zagotavljal vse informacije in potrebno originalno dokumentacijo za preverjanje upravičenosti prijavljenih stroškov, izvajanje akcije v skladu s to pogodbo in izpolnjevanje drugih obveznosti iz te pogodbe. Zagotovljene informacije morajo biti točne, natančne in popolne ter v zahtevani obliki, vključno z elektronsko obliko. Kršitev pomeni bistveno kršitev pogodbe, zaradi česar si CNVOS pridržuje pravico, da ustavi plačila, zmanjša znesek dotacije, odpove pogodbo ali zahteva vrnitev dotacije.

6 (4) Upravičenec mora voditi natančno evidenco stroškov v skladu z veljavnimi računovodskimi standardi in splošno sprejetimi računovodskimi načeli.

6 (5) Upravičenec mora CNVOS v roku 5 delovnih dni obvestiti tudi o vseh drugih spremembah okoliščin, ki so vplivale na odločitev o dodelitvi dotacije, kot je na primer sprememba njihovega temeljnega akta, pravnega, finančnega ali ustanoviteljskega položaja in o drugih spremembah okoliščin, ki vplivajo na izpolnjevanje določil po tej pogodbi. Če upravičenec po podpisu pogodbe ugotovi, da akcije ne bo mogel izvesti, mora o tem takoj pisno obvestiti CNVOS.

6 (6) Upravičenec lahko v primeru objektivnih razlogov, ki so vplivali na zamudo pri izvajanju akcije, CNVOS zaprosi za podaljšanje akcije za največ 1 mesece. Pisno prošnjo mora upravičenec utemeljiti.

6 (7) Upravičenec se obveže, da bodo vse aktivnosti po tej pogodbi izvedene v skladu z najvišjimi etičnimi standardi, temeljnimi pravicami in vrednotami EU, veljavnimi predpisi EU ter nacionalno zakonodajo. To vključuje tudi spoštovanje temeljnih človekovih pravic, dostojanstva in zagotavljanje enake obravnave vseh oseb, zlasti pripadnikov različnih verskih skupnosti, skupnosti LGBTQI+, romske skupnosti, migrantov ter oseb s posebnimi potrebami. Vsaka kršitev teh obveznosti pomeni bistveno kršitev pogodbe, zaradi česar si CNVOS pridržuje pravico, da ustavi plačila, zmanjša znesek dotacije ali odpove pogodbo ter zahteva vračilo dotacije.

6(8) Upravičenec, vključno z njegovi člani, zaposleni, prostovoljci in honorarni sodelavci mora ves čas trajanja akcije po tej pogodbi spoštovati temeljne pravice in vrednote EU ter veljavno EU in nacionalno zakonodajo. Kršitev pomeni bistveno kršitev pogodbe, zaradi česar si CNVOS pridržuje pravico, da ustavi plačila, zmanjša znesek dotacije ali odpove pogodbo in zahteva vrnitev dotacije.

6 (9) Upravičenec se obveže, da bo v primeru zaznanih tveganj nemudoma, najkasneje pa v roku 24 ur od zaznave, te prijavil CNVOS z uporabo vseh razpoložljivih kanalov (elektronski naslov CNVOS, elektronski naslov skrbnika ali klic). Kršitev pomeni bistveno kršitev pogodbe, zaradi česar si CNVOS pridržuje pravico, da ustavi plačila, zmanjša znesek dotacije, odpove pogodbo ali zahteva vrnitev sorazmernega dela dotacije.

Primeri zaznanih tveganj so zlasti:

* vsakršna morebitna kršitev vrednot EU (s strani upravičenca, partnerjev, aktivnosti, tretje nevladne organizacije oziroma njihovih aktivnosti v akcije);
* vsakršna morebitna kršitev obveznosti iz sedmega in osmega odstavka tega člena;
* kakršnakoli goljufija, ki vpliva na sredstva EU;
* vsako tveganje za ugled (npr. če obstaja tveganje, da bo upravičenec, partner ali druga izvajalska oziroma udeležena organizacija v akcije predmet negativnega medijskega poročanja v zvezi s svojo akcijo ali aktivnostmi);
* vsaka situacija, ki predstavlja ali bi lahko privedla do navzkrižja interesov.

6 (10) Upravičenec se obveže, da bo v okviru dejavnosti informiranja in obveščanja javnosti o akciji spoštoval navodila glede označevanja in komuniciranja, ki so objavljena na <https://www.eacea.ec.europa.eu/about-eacea/visual-identity/visual-identity-programming-period-2021-2027/european-flag-emblem-and-multilingual-disclaimer_en>. Kršitev pomeni bistveno kršitev pogodbe, zaradi česar si CNVOS pridržuje pravico, da ustavi plačila, zmanjša znesek dotacije, odpove pogodbo ali zahteva vrnitev sorazmernega dela dotacije.

6 (11) Upravičenec mora biti pozoren na vsako dejanje ali možno nasprotje interesov in mora sprejeti vse ukrepe, da se mu izogne. Kot nasprotje interesov se šteje katerakoli situacija, v kateri bi lahko bilo ogroženo nepristransko in objektivno izvajanje akcije po tej pogodbi zaradi razlogov, ki vključujejo družinski ali drug zasebni interes, politično ali nacionalno pripadnost, gospodarski interes ali kateri koli drug neposredni ali posredni interes.

6 (12) V primeru, da pride do okoliščin, ki predstavljajo ali bi lahko vodili do nasprotja interesov, mora o tem upravičenec nemudoma pisno obvestiti CNVOS in nemudoma sprejeti vse potrebne ukrepe za odpravo te situacije. CNVOS lahko preveri, ali so sprejeti ukrepi ustrezni in zahteva, da se sprejmejo dodatni ukrepi. Kršitev pomeni bistveno kršitev pogodbe, zaradi česar si CNVOS pridržuje pravico, da ustavi plačila, zmanjša znesek dotacije ali odpove pogodbo.

6 (13) Upravičenec bo podatke, dokumente ali drugo gradivo, ki so pisno opredeljeni kot občutljivi podatki, tajni podatki ali poslovna skrivnost varoval kot zaupne. Obveznost zaupnosti občutljivih podatkov ne velja, če razkritje zahteva veljavna zakonodaja ali sta se o tem stranki izrecno dogovorili.

6 (14) Upravičenec se zavezuje, da bo ves čas trajanja akcije in vse do 31. 12. 2035 omogočil dostop do podatkov, ogled na kraju samem, revizijo ipd. tudi institucijam EU (Agencija Evropske komisije za izobraževanje, avdiovizualno področje in kulturo, OLAF, Računsko sodišče, Evropsko javno tožilstvo ipd. ). Kršitev pomeni bistveno kršitev pogodbe, zaradi česar si CNVOS pridržuje pravico, da ustavi plačila, zmanjša znesek dotacije, odpove pogodbo ali zahteva vrnitev dotacije.

6 (15) Upravičenec se zavezuje, da bo obveznosti iz četrtega, petega, šestega, osmega, devetega, desetega, enajstega, dvanajstega, trinajstega, štirinajstega in petnajstega odstavka tega člena vključil v partnersko pogodbo iz četrtega odstavka 2. člena te pogodbe tako, da bodo te obveznosti zavezovale tudi partnerja.

**7. člen – Nadzor nad izvajanjem akcije in doseganjem rezultatov akcije**

7 (1) Upravičenec se zavezuje, da bo zagotovil pooblaščenim osebam CNVOS in Evropske komisije ter drugih institucij nadzora kot so OLAF, EPPO in Računsko sodišče, ogled na kraju samem, dostop do fizičnih rezultatov akcije ter dokumentacije vezane na vsebinsko izvedbo akcije in vpogled vanjo do 31. 12. 2035. Kršitev pomeni bistveno kršitev pogodbe, zaradi česar si CNVOS pridržuje pravico, da ustavi plačila, zmanjša znesek dotacije, odpove pogodbo ali zahteva vrnitev dotacije.

7 (2) Če se ugotovi, da je upravičenec prejel sredstva neupravičeno, mora upravičenec neupravičeno prejeta sredstva vrniti, skupaj z zakonitimi obrestmi od dneva nakazila do dneva vračila.

7 (3) Upravičenec s podpisom pogodbe zagotavlja, da za izvedbo dejavnosti akcije, ki so predmet financiranja iz Programa Impact4values 2.0, ni prejel ali mu ni niso bila že odobrena sredstva državnega ali lokalnega proračuna, sredstva Evropske unije ali druga sredstva.

7 (4) Upravičenec s podpisom pogodbe zagotavlja, da so vsi podatki, navedeni v vlogi na javni razpis, resnični in točni ter vsa predložena dokumentacija verodostojna. Če se naknadno ugotovi, da je upravičenec sredstva pridobil na podlagi neresničnih navedb ali podatkov, se pogodbeni stranki izrecno dogovorita, da se pogodbo avtomatično prekine, upravičenec pa je dolžan že izplačana sredstva vrniti skupaj z zamudnimi obrestmi od dneva nakazila do dneva vračila.

7 (5) Priloga I k tej pogodbi vsebuje rezultate, ki jih upravičenec mora doseči. Uspešnost doseganja rezultatov CNVOS preverja ob vsakokratnih poročilih ali ob pregledih na terenu. Če se izkaže, da rezultatov zaradi objektivnih okoliščin ne bo mogoče doseči, lahko stranki pogodbe na predlog upravičenca dogovorita nove rezultate.

7 (8) V primeru, da dogovorjeni rezultati akcije ne bodo doseženi, rezultate akcije ovrednoti posebna ocenjevalna skupina v sestavi treh skrbnikov akcije, od katerega je eden skrbnik dotične akcije. Vsak član skupine najprej samostojno oceni odstotek doseženih rezultatov in vpliv odstopanja na doseganje glavnih ciljev akcije. Če odstopanje ni imelo vpliva na doseganje ciljev akcije oz. je bil ta zanemarljiv, se finančna sredstva za akcijo ne zmanjšajo. Če skupina oceni, da odstopanje pomembno vpliva na doseganje ciljev akcije, se skliče sestanek vseh treh članov skupine, na katerem se skupno odločijo o odstotku znižanja zneska dotacije. Skrbnik pogodbe o odločitvi obvesti upravičenca, ki se lahko v roku 10 delovnih dni pritoži na odločitev. O pritožbi odloča pritožbena komisija. Njena odločitev je dokončna.

7 (9) Pri vrednotenju doseganja rezultatov akcije se upoštevajo le rezultati, ki so nastali v okviru trajanja akcije, in so tudi ustrezno označeni z logotipom EU in navedbo financerja, kot je to navedeno v desetem odstavku 6. člena.

**8. člen – Skrbniki pogodbe**

8 (1) Pogodbene stranke se obvezujejo, da bodo naredile vse, kar je potrebno za izvršitev te pogodbe in da bodo ravnale kot dobri gospodarji.

8 (2) Pogodbeni stranki imenujeta skrbnike pogodbe:

* v imenu CNVOS: ……………, tel. št. ……….. e-naslov: …………..
* v imenu upravičenca: …………., tel. št. ……………, e-naslov: …………….

8 (3) V primeru menjave skrbnikov pogodbe sklenitev dodatka k pogodbi ni potrebna. Pogodbena stranka, ki je zamenjala skrbnika pogodbe je dolžna drugo pogodbeno stranko o spremembi obvestiti z dopisom v roku 8 delovnih dni od spremembe.

**Končne določbe**

**9. člen – Končne določbe**

9 (1) V primeru, da v času trajanja te pogodbe oziroma obveznosti po tej pogodbi pride do spremembe statusa upravičenca, se vse obveznosti iz te pogodbe prenesejo na njegovega pravnega naslednika, v kolikor le ta izpolnjuje vse pogoje, ki jih je izpolnjeval upravičenec.

9 (2) Morebitne spore v zvezi s to pogodbo bodo pogodbene stranke reševale sporazumno. Če sporazuma ne bo mogoče skleniti, je za razreševanje sporov pristojno sodišče v Ljubljani.

9 (3) Vsaka pogodbena stranka lahko predlaga spremembe in dopolnitve k tej pogodbi, ki so veljavne le, če so sklenjene v pisni obliki kot dodatek k tej pogodbi.

9 (4) V primeru neskladja med določili prilog in določili te pogodbe, imajo prednost določila te pogodbe.

9 (5) Pogodba je sestavljena v dveh enakih izvodih v slovenskem jeziku, od katerih prejme upravljavec en (1) izvod in upravičenec en (1) izvod pogodbe.

**10. člen – Priloge k pogodbi**

10 (1) Pogodbi so priloženi naslednji dokumenti in so obvezujoči za vse stranke kot sestavni del pogodbe:

Priloga I: Podroben opis akcije in obveznih rezultatov

Priloga II: Zahtevek za predplačilo

|  |  |
| --- | --- |
| **Za upravičenca:** | **Za CNVOS** |
| Ime: |  | Ime: | **Zavod Center za informiranja, sodelovanje in razvoj nevladnih organizacij**Goran Forbici, direktor |
| Podpis: |  | Podpis: |  |
| Datum: |  | Datum: |  |